पोखरेलले आफ्नो पार्टीले धेरै पहिलेदेखि नै नयाँ म्याण्डेट पाए पछि मात्रै संविधान संशोधन गर्नु पर्ने बताउँदै आएको स्पष्ट पारे । उनले भने,‘देउवाजी दुई तिहाईको प्रधानमन्त्री बन्नुभयो भनेर केही साथीहरुले भनेको पनि सुनियो, त्यसो भए संविधान संशोधन गरे भैगयो त, किन रोकेर राखेको त ?’ उनले प्रश्न गरे,‘संविधान संशोधन प्रस्ताव तयार पार्दा एमालेलाई सोधियो त ?’उनले संशोधन प्रस्ताव प्रतिपक्षले भन्दा पनि सरकारले नै रोकेर राखेको बताए । उनले थपे,‘हामीले त संशोधनमाथि संशोधन हालेका छौं।’
